К1эрэщэ Тембот анахь дэхэ дэдэу къытхыхьэрэр бзылъфыгъэ шъуашэр ары. Бзылъфыгъэ шъуашэм къыре1отык1ы адыгэ бзылъфыгъэ шэныр ык1и социальнэ купэу зыхахьэрэр. «Оркъ пшъашъэу ахэтыгъэхэри сатыр гузэгум, нахь ч1ып1э пэрытым щытыгъэх. Егъэлыегъа1о п1оным нэсэу, дышъэ тыжьынэу апылъыр нахьыбэу ахэр къахэщы ... Ядышъэ па1охэр пэсэрэ ш1ык1эу танджы плъышъоу, пэ1о папц1эх. /Т.2.с.67/. Лэжьак1омэ къахэк1ыгъэ Суанд ишэн зэратек1ырэр ищыгъынк1э къегъэлъагъо: «Ерстэм гурышэк1э пшъашъэр къахилъэгъук1ыгъ. Апэу ынэмэ къак1идзагъэр идышъэ пэ1о ц1ык1у ары, шыгубгъо лхъэнчэ ц1ык1оу, шъхьап1ынэ к1эрак1эм фэдэу, фэкъощашъоу ышъхьашыгу тес - ямыш1ык1э горэу тхыпхъэ ек1оу, псынк1эу, дэхэ лыягъэу къыщэхъу. Ежь пшъашъэри, бзыу к1эрак1эу быбыжьынэу хьазырым фэдэу, пкъы псынк1э шъхьэ псынк1эу зыгорэу къыпщэхъу». / Т.2.с.68/.